text: Llagostera Ràdio - 22 anys i 3 mesos de presó per violar un menor a Blanes i amenaçar-lo perquè li enviés imatges sexuals
  22 anys i 3 mesos de presó per violar un menor a Blanes i amenaçar-lo perquè li enviés imatges sexuals
  D'esquenes, l'acusat de violar un menor a Blanes durant el judici a l'Audiència de Girona. / Foto: Marina López (ACN)
  Article Anterior 6 hospitals gironins rebran 174.303€ de l'Oncotrail per equipar els serveis d'oncologia
  Següent Article Fuig d'un control, envesteix 4 cotxes i acaba detingut després d'una persecució pel centre de Cassà de la Selva
  La sentència de la secció tercera de l'Audiència de Girona conclou que l'acusat, Miguel Ángel Nieto, es va posar en contacte amb el menor el març del 2012, quan el nen tenia 12 anys.
  Ho va ver a través de les xarxes socials. Per una banda, de "forma directa" amb la seva identitat real però, per una altra banda, fent servir dos perfils falsos on es feia passar per menor.
  Els contactes a través d'Internet "mantenint la ficció dels suposats menors" van anar incrementant i, amb l'engany, l'acusat va aconseguir que el menor li enviés a través d'Skype i Whatsapp fins a 250 fotografies i dos vídeos de contingut sexual.
  A les imatges hi apareixia el menor però, segons recull la sentència, també hi havia gravacions on la víctima feia tocaments al seu germà que aleshores tenia 17 anys i té un discapacitat del 65% o es banyava despullat amb un cosí de 8 anys, també discapacitat.
  "El menor va anar a l'apartament llogat per l'acusat i va mantenir diferents relacions sexuals amb ell, produint-se penetració", conclou la sentència que afegeix que l'acusat ho va gravar en vídeo i també li va fer 800 fotografies a la víctima despullat. Segons la sentència, l'acusat va doblegar les reticències del menor amenaçant-lo amb difondre les imatges pedòfiles que ja tenia d'ell.